OpenLLM-France/wikimedia huggingface dataset:
# Kora de Firrish

La cora de Firrix fou una cora o regió de la vall del Guadalquivir, entre les actuals Cazalla de la Sierra i Hornachuelos, a la província de Sevilla, i veïna de la regió de Fahs al-Ballut, a l'oest de Còrdova. La seva riquesa era una mina de ferro d'alta qualitat que li va donar el seu nom. Apareix esmentada durant l'expedició normanda de 844 que havia desembarcat a Sevilla. El 863 va participar amb uns 350 homes a l'expedició de Muhàmmad I contra Galícia. El 1247 va passar al Regne de Castella. Posteriorment va desaparèixer.

## Referències

* ↑ Arjona Castro, Antonio. Orígenes históricos de los reinos de Andalucía (en castellà). Servicio de Publicaciones, Universidad de Córdoba, 1992, p.124.
* ↑ Somerville, Angus A.; McDonald, R. Andrew. The Viking Age: A Reader (en anglès). University of Toronto Press, 2010, p.270. ISBN 1442601485.

## Enllaços externs

* Sierranortedesevilla.es
# Hurrungane

Hurrungane (també escrit Hurrungene, Hurrungadn i Horungane) és una serralada situada als municipis de Luster i Årdal, al comtat de Sogn og Fjordane, Noruega. La zona es troba al sud-oest de la serralada de Jotunheimen i també forma part del Parc Nacional de Jotunheimen.
La serralada té alguns dels cims més elevats de Noruega, i compta amb 23 pics de més de 2.000 metres. Diversos dels pics només són accessibles fent escalada. El punt de partida per al senderisme és el poble de Turtagrø al llarg de la carretera nacional turística de Sognefjellsvegen (RV55).
Els pics més alts de la zona són:
* Store Skagastølstind (Støren): 2.405 m
* Store Styggedalstinden: 2.387 m
* Jervvasstind (Gjertvasstind): 2.351 m
* Sentraltind: 2.348 m
* Vetle Skagastølstind: 2.340 m
* Midtre Skagastølstind: 2.284 m
* Skagastølsnebbet: 2.222 m
* Store Austanbotntind: 2.202 m

## Etimologia

Hurrungane és el plural de la paraula finita d'hurrung. Hurrungen, el singular finit de la mateixa paraula, és el nom de dues muntanyes de Rauma i Skjåk. El primer element del nom, hurra, significa "pressa, rapidesa". L'últim element és el sufix -ung, referint-se a una cosa o persona activa. Les muntanyes d'aquesta serra són costerudes, i hi ha despreniments de roques i allaus freqüents. El significat del nom és llavors "els objectes que fan soroll".

## Referències

* ↑ «Hurrungane – Store norske leksikon» (en noruec). Store norske leksikon.
* ↑ Baxter, James. Scandinavian Mountains and Peaks Over 2000 Metres in the Hurrungane, 2005. ISBN 978-0-9550497-0-5.
# Estadi Hrazdan

L'Estadi Hrazdan (en armeni Հրազդան մարզադաշտ) és un estadi situat al carrer Atenes, del districte de Kentron de la ciutat d'Erevan, Armènia.

## Història

L'estadi fou construït durant la segona meitat de 1969 i finalitzat en 18 mesos. La inauguració oficial fou el 29 de novembre de 1970 amb la presència de Leonid Bréjnev, en commemoració del 50 aniversari de l'RSS d'Armènia. El primer partit oficial fou el 19 de maig de 1971 amb el partit Ararat Yerevan contra Kairat Almaty, amb resultat de 3-0 davant 78.000 espectadors. L'any 2004 fou adquirit pel Hrazdan Holding CJSC, qui inicià una remodelació l'any 2005, que finalitzà el 2008.
És gestionat per la Federació Armènia de Futbol i hi juga la selecció de futbol d'Armènia.

## Galeria d'imatges

* Vista general de l'estadi.
* L'estadi el 2008.

## Referències

* ↑ About us Football Federation of Armenia official site
* ↑ «Football diplomacy, Armenia-Turkey: From Ararat’s victory to Jorkaeff’s goal». Armeninow.com.
* ↑ Soviet top league 1971

## Enllaços externs

* Lloc web oficial Arxivat 2013-07-24 a Wayback Machine.
# FRS

FRS té els següents significats:
* Front dels Revolucionaris de Síria, organització armada opositora de Síria
* Fòrum dels Republicans Socials, partit polític històric de França
* Front Republicà i Socialista, coalició electoral històrica de Portugal
* Frente Revolussionariu Sardu, partit polític històric de Sardenya
* Membre de la Royal Society (de l'abreviatura en anglès de Fellow of the Royal Society), dignitat atorgada als membres de la Royal Society
* Fons de la Recerca Científica (del seu nom en francès Fonds de la Recherche Scientifique), institució pública de recerca científica de Bèlgica
# Julienne David

Julienne David (Saint-Mars-du-Désert, 21 de març de 1777 - Nantes, 26 de gener de 1843), va ser una corsària francesa.
Va participar en la Revolta de la Vendée, en el bàndol dels monàrquics, i va ser empresonada, però va aconseguir escapar de la seva condemna. Després d'obtenir una patent de cors, es va dedicar a perseguir vaixells britànics pel Canal de la Mànega des de la seva base a Nantes.
El 1803 va ser capturada i romangué empresonada a Anglaterra durant 8 anys. Després del seu alliberament, va tornar a França.
Un carrer de Nantes porta el seu nom.

## Referències

* Marie-Eve Sténuit, Femmes pirates: Les écumeuses des mers. Paris: Éditions du Trésor 2015. ISBN 979-10-91534-15-4

## Vegeu també

* Dones pirates
# Elena González Lolo

Elena González Lolo, coneguda esportivament com Elena Lolo, (Gijón, Astúries, 15 de setembre de 1995) és una portera d'hoquei sobre patins asturiana.
Com la seva germana Sara, es formà al planter del Club Patín Gijón Solimar, amb el qual debutà a la màxima categoria nacional als tretze anys. Amb el club asturià aconseguí gran part dels títols de l'entitat, destacant quatre Copes d'Europa, tres Lligues espanyoles i quatre Copes de la Reina. La temporada 2022-23 fitxà pel Club sportif Noisy-le-Grand de la Lliga francesa. També ha exercit com a àrbitra de la Federació Asturiana de Patinatge.

## Palmarès
### Clubs

* 4 Lligues europees d'hoquei sobre patins femenina: 2009, 2010, 2012, 2018
* 3 Lligues espanyoles d'hoquei sobre patins femenina: 2008-09, 2016-17, 2017-18
* 4 Copes espanyoles d'hoquei sobre patins femenina: 2012, 2013, 2016, 2019

## Referències

* ↑ Gayo, Fran. «Lolo, un apellido de éxito» (en castellà). El Comercio, 05-02-2021. [Consulta: 25 abril 2023].
* ↑ J, J. «Elena Lolo deja el Telecable Gijón tras 18 temporadas, 14 en el primer equipo» (en castellà). La Nueva España, 15-06-2022. [Consulta: 25 abril 2023].

## Enllaços externs

* Fitxa d'Elena Gonzalez Lolo - RinkHockey.net (anglès)
# Ichthyophis larutensis

Ichthyophis larutensis és una espècie d'amfibi Gimnofió de la família Ichthyophiidae. Va ser descrit om Caudacaecilia larutensis per Edward Harrison Taylor el 1960, nom que ara es considera com un sinònim.
Conegut només de la localitat tipus (Perak, Malàisia) i i la zona fronterera al'extrem sud de Tailàndia (Narathiwat).

## Referències

* ↑ Taylor, Edward Harrison «On the Caecilian species of Icthyophis monochrous and Ichthyophis glutinosus and related species» (en anglès). The University of Kansas science bulletin., 40, 1960, pàg. 37–120. DOI: 10.5962/bhl.part.18735. ISSN: 0022-8850.
* ↑ Nishikawa, Kanto; Matsui, Masafumi; Yong, Hoi-Sen; Ahmad, Norhayati; Yambun, Paul «Molecular phylogeny and biogeography of caecilians from Southeast Asia (Amphibia, Gymnophiona, Ichthyophiidae), with special reference to high cryptic species diversity in Sundaland» (en anglès). Molecular Phylogenetics and Evolution, 63, 3, 01-06-2012, pàg. 714–723. DOI: 10.1016/j.ympev.2012.02.017.
* ↑ Frost, Darrel R. «Ichthyophis larutensis Taylor, 1965» (en anglès). Amphibian Species of the World: an Online Reference, 1999. DOI: 10.5531/db.vz.0001.
# Estadi Internacional Godswill Akpabio

L'Estadi Internacional Godswill Akpabio (anteriorment Estadi Internacional Akwa Ibom) és un estadi esportiu de la ciutat d'Uyo, a Nigèria.
Fou construït entre 2012 i 2014, i el seu cost fou de $96 milions. Té una capacitat per a 30.000 espectadors. Va ser inaugurat el 7 de novembre de 2014 i el 29 de maig de 2015 se li canvià el nom a l'actual. El nom Godswill Akpabio fa referència a un ex governador de l'estat d'Akwa Ibom. Hi disputa els seus partits la selecció nigeriana de futbol i del club Akwa United. Té una pista d'atletisme de sis carrils.

## Referències

* ↑ «Akwa Ibom International Stadium renamed Godswill Akpabio Stadium». Business Today Nigeria, 01-06-2015. Arxivat de l'original el 20 December 2016. [Consulta: 13 octubre 2016].
* ↑ «Godswill Akpabio International Stadium Archives - Page 2 of 6» (en anglès americà). Nigeria Professional Football League. Arxivat de l'original el 2021-07-21. [Consulta: 21 juliol 2021].
* ↑ The Guardian Newspaper «The stadium, located across three villages on 48 hectares of land». Uyo Int’l Stadium, Pride Of West Africa, Says Pinnick. The Guardian Newspaper. The Guardian Newspaper, 17-10-2014.
* ↑ «Black Meteors set for Eagles and Uyo». Supersports.com. Supersports.com, 05-11-2014.
* ↑ «Uyo bubbles as Jonathan commissions Akwa Ibom Stadium». Sunnewsonline.com. Sunnewsonline.com, 07-11-2014.
* 1 2 «Drama as Governor Emmanuel renames Akwa Ibom Stadium after Akpabio - Daily Post Nigeria». [Consulta: 9 octubre 2016].
* ↑ «Ibom International Stadium to employ 5,000 people». Tribune.com.ng, 05-11-2014.
# Faustina degli Azzi

Faustina degli Azzi Forti (Arezzo, 1 de març de 1650-4 de maig de 1724) va ser una poetessa italiana, filla de Cosimo degli Azzi i germana del cavaller i també poeta Francesco Maria degli Azzi.
Segons Giammaria Mazzucheli, és una de les més notables poetesses de finals de segle XVII. Va formar part de l'Acadèmia de l'Arcàdia, on adoptà el sobrenom de Selvaggia Eurinomia.
Les seves obres van ser compilades en un volum, s'hi inclouen odes, madrigals, èglogues i altres petites composicions, titulat Serto Poetico di Faustina degli Azzi ne Forti (Arezzo, 1694 i 1697) i està dedicada a Beatriu de Baviera, gran princesa de Toscana. Alguns dels poemes van ser inclosos a diverses col·leccions, com Rimatrici viventi (Venècia, 1716) i Rimatrici d'ogni Sécolo (Venècia, 1716).

## Referències

* 1 2 3 Mazzuchelli, Giammaria. Gli scrittori d'Italia (en italià). vol. 1, part II. Brèscia: Giambatista Bossini, 1753, p. 1286.
* 1 2 «Faustina degli Azzi Forti» (en italià). Donne in Arcadia (1690-1800). Universitat de Zuric. [Consulta: 16 gener 2021].
* 1 2 AADD. The Biographical Dictionary of the Society for the Diffusion of Useful Knowledge (en anglès). Londres: Longman, Brown, Green, and Longmans, 1844, p. 414.
# Juliet Appiah

Juliet Appiah (Ghana, 29 de juliol de 1989) és una àrbitre de futbol de futbol d'associació de Ghana a la Premier League de Ghana. És una policia de Ghana i àrbitre de la FIFA. El 2018, es va convertir en la primera persona del Servei de Policia de Ghana a rebre una llicència d'arbitratge de la FIFA.

## Àrbitre

El febrer de 2018, l'⁣Associació de Futbol de Ghana va rebre l'acreditació de la FIFA per a 22 àrbitres ghanesos que havien sol·licitat llicències d'arbitratge internacionals. Juliet Appiah es va convertir en la primera persona policia de Ghana en rebre una insígnia d'arbitratge de la FIFA.
Després d'haver rebut el seu distintiu, es va fer una breu cerimònia a la seu de la policia de Ghana. La presentació va comptar amb una delegació de l'Associació de Futbol de Ghana que va anunciar oficialment que Juliet Appiah havia ascendit a Inspectora General de Policia (IGP). El director tècnic de l'Associació de Futbol de Ghana, Francis Oti Akenteng i la presidenta de la Junta de la Lliga de Dones de Ghana , Linear Addy, van estar presents durant la cerimònia. L'IGP, David Asante-Apeatu, va aconsellar a Juliet Appiah que mantingués el màxim nivell d'integritat dins i fora del camp de futbol.
Juliet Appiah ha arbitrat diversos partits de la segona categoria de la lliga de futbol de Ghana. Ha rebut elogis de diversos executius de l'associació.
Appiah va ser designada pel Comitè de Nomenaments d'Àrbitres de la GFA per arbitrar un partit de la jornada 11 entre Dreams FC i Inter Allies a Dawu. El seu primer partit de la Premier League de Ghana va ser el dimecres 2 de maig de 2018. En general, es va considerar que la seva actuació era mitjana, ja que moltes de les seves decisions durant el partit es van considerar controvertides. En el partit, va sancionar erròniament un penal a l'equip local després que la pilota hagués colpejat la barbeta d'un jugador de l'Inter Aliats.

## Reconeixements

* L'àrbitre més prometedor: premis MTN FA Cup 2015.
* Primera policia dona que arbitra un partit de la Premier League de Ghana.

## Referències

* ↑ «Promising Ghanaian referee Isaka Afful, 3 others to be handed FIFA Badges». , January 1, 2018.
* 1 2 «Referee Juliet Appiah presents FIFA badge to IGP» (en anglès). www.ghanaweb.com. [Consulta: May 4, 2018].
* ↑ «Leave above board – Eddie Doku charges». .
* 1 2 «Referee Juliet Appiah represents FIFA badge to Inspector General of Police». social_image. [Consulta: May 4, 2018].
* ↑ «Referee Juliet Appiah Presents FIFA Badge To IGP». .
* ↑ Association, Ghana Football. «Match Officials for GN Bank Division One League Match day 25 Zone One games» (en anglès). www.ghanafa.org. [Consulta: May 9, 2018].
* 1 2 3 4 (en anglès) , May 3, 2018. Arxivat de maig 4, 2018, a Wayback Machine.
* ↑ «Match Review Committee lauds Ref. Juliet Appiah» (en anglès americà). ghanavisions.com. [Consulta: May 9, 2018].
# Els bojos del bisturí

Els bojos del bisturí (títol original en anglès: Young Doctors in Love) és una pel·lícula estatunidenca dirigida per Garry Marshall, estrenada l'any 1982. Ha estat doblada al català.

## Argument

Una pel·lícula a l'estil Airplane! sobre les telenovel·les d'hospitals: un jove intern no pot suportar veure sang; un doctor lliga amb la cap d'infermeres per aconseguir la clau de l'armari de drogues; un mafiós disfressat de dona.

## Repartiment

* Sean Young: Dr. Stephanie Brody
* Michael McKean: Dr. Simon August
* Gary Friedkin: Dr. Milton Chamberlain
* Kyle T. Heffner: Dr. Charles Litto
* Rick Overton: Dr. Thurman Flicker
* Crystal Bernard: Julie
* Ted McGinley: Dr. Bucky DeVol
* Saul Rubinek: Floyd Kurtzman
* Harry Dean Stanton: Dr. Oliver Ludwig
* Pamela Reed: Infermera Norine Sprockett
* Taylor Negron: Dr. Phil Burns
* Dabney Coleman: Dr. Joseph Prang
* Michael Richards: Malamud Callahan
* Hector Elizondo: Angelo / Angela Bonafetti
* Patrick Macnee: Jacobs
* Charlie Brill: Dr. Quick
* Thomas Byrd: Intern
* Billie Bird: Mrs. Greschler
* Robert Ball: Mickey Callaghan
* Ed Begley Jr.: Lyle August
* Hamilton Camp: Oscar Katz
* Michael Damian: Cameo
* Steven Ford: Cameo
* Chris Robinson: Cameo
* Janine Turner: Cameo
* George Furth
* Christie Brinkley
* Mr. T
* Monique Gabrielle

## Referències

* ↑ «Els bojos del bisturí». Ésadir.cat. [Consulta: 3 gener 2023].
* ↑ «Young Doctors in Love» (en anglès). NYTimes.com. [Consulta: 3 gener 2023].
# La Torna (pel·lícula)

La Torna és una filmació de l'obra de teatre d'Els Joglars, La Torna, dirigida per Albert Boadella. El rodatge es va fer en vint-i-quatre hores ininterrompudes als ja desapareguts estudis Kine del carrer Port Bou de Barcelona l'any 1977 a càrrec d'un equip compost per tècnics cinematogràfics adscrits a l'Assemblea de Treballadors de l'Espectacle, ADTE. El muntatge i sonorització s'efectuà en els dos dies posteriors al rodatge i les llaunes de la còpia definitiva les va passar clandestinament per la frontera l'escriptor i periodista Joan de Sagarra atès que el film s'havia de projectar a l'acte de Perpinyà, per la llibertat d'expressió en suport a Els Joglars i contra el consell de guerra que pesava sobre ells. El film va ser seleccionat pel Forum del Festival de Berlín l'any 1978.

## Repartiment

* Elisa Crehuet
* Myriam De Maeztu
* Obdúlia Peredo
* Ferran Rañé
* Gabriel Renom
* Andreu Solsona
* Arnau Vilardebó
# Illawarra

Illawarra és una regió d'Austràlia dins l'estat de New South Wales. Es troba immediatament al sud de Sydney i al nord de Shoalhaven. Engloba les ciutats de Wollongong, Shellharbour, la vila de Kiama i Wingecarribee.
Té tres districtes: el districte nord-central centrat al Llac Illawarra; el districte occidental definit pel Illawarra escarpment, i les Southern Highlands que són semirurals.

## Referències

* http://www.illawarramercury.com.au/story/2303386/gloomy-times-for-mining-in-the-illawarra/

## Enllaços externs

* "Satellite and Aerial Video of the Illawarra and Wollongong"
* "Northern Illawarra Chamber of Commerce"
# Hampala macrolepidota

Hampala macrolepidota és una espècie de peix cipriniforme de la família dels ciprínids.

## Morfologia

Els mascles poden assolir els 70 cm de longitud total.

## Distribució geogràfica

Es troba a les conques dels rius Mekong i Chao Phraya (Península de Malaca i Indonèsia).

## Referències

* 1 2 FishBase (anglès)
* ↑ Davidson, A., 1975. Fish and fish dishes of Laos. Imprimerie Nationale Vientiane. 202 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Roberts, T.R., 1989. The freshwater fishes of Western Borneo (Kalimantan Barat, Indonesia). Mem. Calif. Acad. Sci. 14:210 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Estadi Ildo Meneghetti

L'Estadi Ildo Meneghetti o Estadi dos Eucaliptos fou un estadi de futbol de la ciutat de Porto Alegre, a Rio Grande do Sul, Brasil.
Va ser inaugurat l'any 1931. Hi jugaven els clubs Sport Club Americano i Sport Club Internacional. Va ser seu de la Copa del Món de Futbol de 1950.
El març de 1969 es disputà el darrer partit a l'estadi, ja que un nou estadi, l'estadi Beira-Rio, fou construït. Finalment, l'any 2012 fou demolit.

## Referències

* ↑ «World Cup 1950». rsssf.com. [Consulta: 1r febrer 2022].
* ↑ Internacional Official Website
# Faustina Pignatelli

Faustina Pignatelli (Nàpols, 9 de desembre de 1705 - Nàpols, 30 de desembre de 1769) Faustina Pignatelli Carafa, princesa de Colubrano, va ser una matemàtica i científica italiana de Nàpols. El 1732, es va convertir en la segona dona (després de la física boloñesa Laura Bassi) [2] elegida a l'Acadèmia de Ciències de Bolonya.
El 1734, Faustina va publicar un article titulat Problemata Mathematica amb el nom de "anonimae napolitanae" (una frase llatina que significa "dona anònima de Nàpols"), a la revista científica alemanya Nova Acta Eruditorum, que es va publicar íntegrament en llatí.
Al costat del seu germà Peter, va ser educada per Nicola De Martino i va contribuir a introduir les teories d'Isaac Newton a Nàpols. Va ser una participant important en el debat científic a Itàlia i va correspondre amb l'Acadèmia Francesa de Ciències.
En casar-se amb el poeta Francesco Domenico Carafa el 1724, el seu pare va rebre el principat de Colubrano al sud d'Itàlia com a dot.
Francesco Maria Zanotti, secretari de l'Acadèmia de Ciències de Bolonya del 1723 al 1766, la va esmentar com a matemàtica virtuosa el 1745.

## Referències

* ↑ «PIGNATELLI, Faustina in "Dizionario Biografico"» (en italià). www.treccani.it. [Consulta: 20 novembre 2019].
* 1 2 3 4 «Pignatelli, Carafa Faustina, principessa di Colubrano — Scienza a due voci». scienzaa2voci.unibo.it. Arxivat de l'original el 2012-03-11. [Consulta: 20 novembre 2019].
* 1 2 Bertucci, Paola «The In/visible Woman: Mariangela Ardinghelli and the Circulation of Knowledge between Paris and Naples in the Eighteenth Century» (en anglès). Isis, vol. 104, 2, 2013, pàg. 226–249. DOI: 10.1086/670946. PMID: 23961687.
# Jonny Wilkinson

Jonathan Peter Wilkinson, CBE (Frimley, 25 de maig de 1979), més conegut com a Jonny Wilkinson, és un exjugador de rugbi que va representar a Anglaterra i els British and Irish Lions. Wilkinson va aconseguir un gran èxit de 2001 fins a 2003, abans i durant la Copa del Món de Rugbi de 2003 i va ser reconegut com un dels millors jugadors de rugbi del món.
Va ser un membre de l'equip anglès guanyador de la Copa del Món de Rugbi de 2003 i va marcar el gol definitiu en el durar minut del temps afegit contra Austràlia a la final d'aquesta competició. Després de diverses lesions, va conduir Anglaterra fins a la final de la Copa del Món de 2007. Va jugar amb el Rugby Club Toulonnais després de dotze temporades al Campionat d'Anglaterra amb els Newcastle Falcons. Wilkinson també ha participat dues vegades en la gira dels British and Irish Lions, el 2001 a Austràlia i 2005 a Nova Zelanda, i va anotar 67 punts en els sis partits que va començar amb els Lions.
El 3 d'abril de 2009 a la catedral de Guildford va ser nomenat doctor honoris causa per la Universitat de Surrey pels seus serveis a la indústria de l'esport. Wilkinson va anunciar la seva retirada de la selecció nacional anglesa a principis de desembre de 2011. Es va retirar de qualsevol equip de rugbi després d'acabar la temporada 2013-14.

## Referències

* ↑ "Jonny Wilkinson MBE".
* ↑ "University of Surrey awards honorary doctorate to Jonny Wilkinson" Arxivat 2009-04-10 a Wayback Machine.. surrey.ac.uk.
* ↑ "Jonny Wilkinson retires from England duty".
* ↑ "England World Cup winner to retire".

## Bibliografia

* Wilkinson, Jonny, (2001, 2002). Lions and Falcons: My Diary of a Remarkable Year, Headline Book Publishing, (ISBN 0-7472-4243-7)
* Wilkinson, Jonny, (2004). My World, Headline Book Publishing, (ISBN 0-7472-4276-3)
* Wilkinson, Jonny, (2005). How to Play Rugby My Way, Headline Book Publishing, (ISBN 0-7553-1337-2)

## Enllaços externs

* Jonny Wilkinson - Lloc web oficial